Komission asetus (EY) N:o 592/95, annettu 17 päivänä maaliskuuta 1995, CN-koodeihin 1515 90 59 ja 1515 90 99 kuuluvien tuotujen tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta



Virallinen lehti nro L 060 , 18/03/1995 s. 0001 - 0002



KOMISSION ASETUS (EY) N:o 592/95, annettu 17 päivänä maaliskuuta 1995, CN-koodeihin 1515 90 59 ja 1515 90 99 kuuluvien tuotujen tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 16 artiklan 6 kohdan, sekä katsoo, että komission asetuksen (ETY) N:o 2828/93 (3), sellaisena kuin se on viimeksi muutettuna asetuksella (EY) N:o 3061/94 (4), mukaan alle 500 kilogramman suuruisten määrien vapaaseen liikkeeseen laskemiseen ei sovelleta säädettyjä tarkastuksia, tarkastusjärjestelmästä saatu kokemus osoittaa, että vapautettuja määriä voidaan lisätä järjestelmän tehokkuutta merkittävästi vaarantamatta; sen vuoksi taso olisi nostettava 1 000 kilogrammaksi, asetuksen (ETY) N:o 2828/93, sellaisena kuin se on muutettuna asetuksella (EY) N:o 2206/94 (5), mukaan tiettyjen öljyjen, joiden fysikaalis-kemiallisten erityisominaisuuksien perusteella voidaan välttää sekaannukset niiden ja oliiviöljyn välillä, on jätetty mainitun asetuksen soveltamisalan ulkopuolelle; ottaen huomioon sen, että näitä erikoisöljyjä ei ole koskaan käytetty kohtuuttomasti, ennen asetuksen (EY) N:o 2206/94 voimaantuloa vapaaseen liikkeeseen lasketuista määristä annetut vakuudet olisi vapautettava ilman T 5 -tarkastuskappaleen esittämistä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2828/93 seuraavasti: 1. Korvataan 1 artiklan 1 kohdan toinen alakohta seuraavasti: "Tätä asetusta ei kuitenkaan sovelleta edellä mainittujen öljyjen alle 1 000 kilogramman suuruisten tai 3 artiklan ensimmäisen luetelmakohdan vaatimukset täyttävissä pakkauksissa olevien määrien vapaaseen liikkeeseen luovuttamiseen." 2. Lisätään 3 artiklan loppuun alakohta seuraavasti: "Poiketen edellisistä säännöksistä liitteessä luetelluista ja ennen 17 päivää syyskuuta 1994 vapaaseen liikkeeseen luovutetuista tuotteista annetut vakuudet vapautetaan asianomaisen hakemuksesta ilman T 5 -tarkastuskappaleen esittämistä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 172, 30.9.1966, s. 3025/66 (2) EYVL N:o L 349, 31.12.1994, s. 105 (3) EYVL N:o L 258, 16.10.1993, s. 15 (4) EYVL N:o L 323, 16.12.1994, s. 20 (5) EYVL N:o L 236, 10.9.1994, s. 16